ཝང་ཆི་ཧྲན་གྱིས་བསྟན་དོན།མིག་སྔར་མིའི་རིགས་སྤྱི་ཚོགས་དེ་ཐུན་མོང་གི་གོ་སྐབས་དང་ཉེན་ཁ།འགྲན་རྩོད་མང་པོར་འཕྲད་ཡོད་པ་དང་།རྒྱལ་ཁབ་གང་གིས་ཀྱང་རང་སྲུང་བྱེད་མི་ཐུབ་ལ།དཔལ་འབྱོར་འཛམ་གླིང་ཅན་ནི་འཕེལ་ཕྱོགས་གཙོ་བོ་ཡིན།ཀྲུང་གོ་དང་ཧྥ་རན་སི་གཉིས་ནི་ལོ་རྒྱུས་ཀྱི་རིག་གནས་ཀྱི་རྫོང་མཐུག་པའི་རླབས་ཆེན་གྱི་རྒྱལ་ཁབ་ཡིན་ལ།ད་ལོའི་ཟླ་དང་པོའི་ནང་།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་དང་ཙུང་ཐུང་མཱ་ཁི་ལོང་གཉིས་ཀྱིས་དུས་རབས་གསར་བའི་ཀྲུང་གོ་དང་ཧྥ་རན་སིའི་འབྲེལ་བ་འཕེལ་རྒྱས་སུ་གཏོང་བའི་འཆར་འགོད་བཟང་བོ་མཛད་པ་དང་།ཕྱོགས་གཉིས་ཀྱིས་རིམ་པ་སོ་སོ་དང་ཁྱབ་ཁོངས་སོ་སོའི་རྒྱུས་ལོན་དང་གྲོས་མོལ།མཉམ་ལས་ལ་ཤུགས་བསྣན་ནས།འཆར་འགོད་མངོན་སུམ་དུ་བསྒྱུར་བ་དང་།མཉམ་དུ་མིའི་རིགས་ཀྱི་ལས་སྐལ་གཅིག་པའི་ཐུན་མོང་ཚོགས་པ་འཛུགས་པར་སྐུལ་འདེད་གཏོང་དགོས།རྒྱལ་ཁབ་གཉིས་ཀྱི་ན་གཞོན་ཚོས་འགྲོ་འོང་ལ་ཤུགས་སྣོན་པ་དང་།ཕན་ཚུན་རྒྱུས་ལོན་བྱེད་པ།མཉམ་ལས་གཏིང་ཟབ་ཏུ་སྤེལ་ནས།སྔར་ལས་གསོན་ཤུགས་ལྡན་པ་དང་རྒྱུན་མཐུད་ངང་འཕེལ་རྒྱས་སུ་འགྲོ་བའི་ཀྲུང་གོ་དང་ཧྥ་རན་སིའི་འབྲེལ་བའི་ཐད་བྱས་རྗེས་འཇོག་དགོས་ཟེར།